malgratcomunicacio.cat - Portal multimèdia de l'Ajuntament de Malgrat de Mar - Els actes commemoratius del 25N omplen la Biblioteca
Els actes commemoratius del 25N omplen la Biblioteca
La Regidoria d'Acció Social i Ciutadania va celebrar ahir dimarts, 25 de novembre, l'acte commemoratiu del Dia Internacional Contra la Violència de Gènere a la Biblioteca La Cooperativa.
26-11-2014 / 13:22:33
26-11-2014 / 14:01:05
La sala de la biblioteca es va omplir de gom a gom amb la lectura del manifest a càrrec d'alumnes de l'Aula Oberta, i l'actuació d'alumnes de l'Aula de Música Contrapunt, que van interpretar El cant dels ocells. Es van encendre 45 llantions en record de les dones mortes a l'Estat espanyol durant aquest 2014, víctimes de la violència de gènere.
La regidora d'Acció Social i Ciutadania, Mercè Mora, va recordar les víctimes i va insistir a dir que "queda molta feina per fer perquè no haguem de celebrar aquest dia". Va manifestar que cal continuar treballant des de les escoles per eradicar aquesta problemàtica social i va insistir a demanar "tolerància zero" amb la violència de gènere.
L'acte va incloure uan lectura de textos L'amargor de les taronges a càrrec de Serafina Busquets, Josepa Cama, Ferran Garcia, Teresa Hernández, Loli Honorato, Lluís Mateu, Maite Navarro, Dolors Noguer, Ester Pascual, Agnès Rentero, Àngela Turà i Marina Tarridas.
La jornada commemorativa del 25N va incloure un taller de tai-txí al matí i a la tarda, la projecció de la pel·lícula Philomena, una pel·lícula dramàtica britànica dirigida per Stephen Frears, que narra la història real de Philomena Lee i la recerca del seu fill durant 50 anys.
Dia Internacional contra la Violència de Gènere regidoria d'Acció Social i Ciutadania Mercè Mora 25N